મહત્વનું છે કે રાજ્ય સરકાર દ્વારા શાળાઓમાં જાહેર કરાયેલ નવરાત્રીના વેકેશનને લઈ શિક્ષણ જગતમાં ભારે ઉહાપોહ થયો છે. ઘણી જગ્યાએ શિક્ષકો અને શાળા સંચાલકો દ્વારા વિરોધ પણ નોધાવવામાં આવ્યો છે. ત્યારે નવરાત્રીનું વેકેશન તા.15 થી 21 ઓક્ટોબર દરમિયાન સાત દિવસનું જાહેર કરવામાં આવ્યું છે. ત્યારે બીજી તરફ માધ્યમિક અને ઉચ્ચત્તર માધ્યમિક શિક્ષણ બોર્ડ દ્વારા તૈયાર કરેલા શૈક્ષણિક કેલેન્ડર પ્રમાણે ધોરણ.9થી 12ની પ્રથમ સત્રની પરીક્ષા 19 ઓક્ટોબરથી 30 ઓક્ટોબર દરમિયાન યોજાનાર છે. મહત્વની વાત તો એ છે કે, માધ્યમિક શિક્ષણ બોર્ડ દ્વારા હજુ સુધી વેકેશન અંગેનો પરિપત્ર પણ જાહેર કરવામાં આવ્યો નથી.